CELEX: 32004D0833
Language: fi
Date: 2004-12-02 00:00:00
Title: Neuvoston päätös 2004/833/YUTP, tehty 2 päivänä joulukuuta 2004, yhteisen toiminnan 2002/589/YUTP täytäntöönpanosta ja Euroopan unionin tuesta Länsi-Afrikan valtioiden talousyhteisölle pienaseita koskevan moratorion yhteydessä

4.12.2004   
            
            
               FI
            
            
               Euroopan unionin virallinen lehti
            
            
               L 359/65
            
         
      NEUVOSTON PÄÄTÖS 2004/833/YUTP,
   tehty 2 päivänä joulukuuta 2004,
   yhteisen toiminnan 2002/589/YUTP täytäntöönpanosta ja Euroopan unionin tuesta Länsi-Afrikan valtioiden talousyhteisölle pienaseita koskevan moratorion yhteydessä
   EUROOPAN UNIONIN NEUVOSTO, joka
   ottaa huomioon 12 päivänä heinäkuuta 2002 hyväksytyn neuvoston yhteisen toiminnan 2002/589/YUTP Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen (1) ja erityisesti sen 3 artiklan yhdessä Euroopan unionista tehdyn sopimuksen 23 artiklan 2 kohdan kanssa,
   sekä katsoo seuraavaa:
   
               (1)
            
            
               Pienaseiden liian suuri ja hallitsematon keskittyminen ja leviäminen on uhka rauhalle ja turvallisuudelle ja heikentää kestävän kehityksen mahdollisuuksia, erityisesti Länsi-Afrikassa.
            
         
               (2)
            
            
               Euroopan unioni aikoo yhteisen toiminnan 2002/589/YUTP 1 artiklassa asetettuihin tavoitteisiin pyrkiessään toimia toimivaltaisilla kansainvälisillä foorumeilla edistääkseen luottamusta lisääviä toimia. Tässä tarkoituksessa tällä päätöksellä on tarkoitus panna täytäntöön mainittu yhteinen toiminta.
            
         
               (3)
            
            
               Euroopan unioni katsoo, että taloudellinen tuki ja tekninen apu vahvistaisivat pienaseita koskevaa Länsi-Afrikan valtioiden talousyhteisön (CEDEAO) aloitetta.
            
         
               (4)
            
            
               Euroopan unionin tarkoituksena on näin ollen antaa Länsi-Afrikan valtioiden talousyhteisölle taloudellista ja teknistä apua yhteisen toiminnan 2002/589/YUTP II osaston mukaisesti,
            
         PÄÄTTÄÄ SEURAAVAA:
   1 artikla
   1.   Euroopan unioni osallistuu hankkeiden toteuttamiseen pienaseiden tuontia, vientiä ja valmistamista koskevan Länsi-Afrikan valtioiden talousyhteisön moratorion puitteissa.
   2.   Euroopan unioni antaa tätä varten taloudellista tukea ja teknistä apua pienaseiden yksikön perustamiseksi Länsi-Afrikan valtioiden talousyhteisön tekniseen sihteeristöön ja moratorion muuttamiseksi pienaseita koskevaksi yleissopimukseksi Länsi-Afrikan valtioiden talousyhteisöön kuuluvien valtioiden välillä. Tämän avun yksityiskohdat esitetään liitteessä.
   2 artikla
   1.   Edellä 1 artiklassa asetettujen tavoitteiden toteuttamiseksi puheenjohtajavaltio nimittää hankkeelle päällikön, jonka toimipaikkana on Abuja Nigeriassa.
   2.   Hankkeen päällikkö suorittaa tehtävänsä puheenjohtajavaltion alaisuudessa.
   3.   Hankkeen päällikkö raportoi säännöllisesti neuvostolle tai sen nimetyille elimille yhteisen ulko- ja turvallisuuspolitiikan korkeana edustajana toimivan pääsihteerin avustaman puheenjohtajavaltion välityksellä.
   4.   Tehtäväänsä suorittaessaan hankkeen päällikkö tekee tarvittaessa yhteistyötä jäsenvaltioiden ja komission paikallisten edustustojen kanssa.
   3 artikla
   Tämän päätöksen rahoituksellinen täytäntöönpano annetaan komission tehtäväksi. Tätä varten komissio tekee Länsi-Afrikan valtioiden talousyhteisön kanssa rahoitussopimuksen tukena annettavan Euroopan unionin rahoitusosuuden käytöstä. Tuella katetaan muun muassa 12 kuukauden ajalta palkat, matkakulut sekä tarvikkeet ja laitteet, joita tarvitaan pienaseiden yksikön perustamiseksi Länsi-Afrikan valtioiden talousyhteisön tekniseen sihteeristöön sekä moratorion muuttamiseksi pienaseita koskevaksi yleissopimukseksi Länsi-Afrikan valtioiden talousyhteisöön kuuluvien valtioiden välillä. Tehtävässä rahoitussopimuksessa määrätään, että Länsi-Afrikan valtioiden talousyhteisön on huolehdittava Euroopan unionin osuuden näkyvyydestä, joka vastaa osuuden merkittävyyttä.
   4 artikla
   1.   Rahoitusohje 1 artiklassa mainittuihin tarkoituksiin on 515 000 euroa.
   2.   Puheenjohtajavaltio ja komissio esittävät yhteisen toiminnan 2002/589/YUTP 9 artiklan 1 kohdan mukaisesti toimivaltaisille neuvoston elimille säännöllisesti kertomukset Euroopan unionin toiminnan johdonmukaisuudesta pienaseiden alalla ottaen erityisesti huomioon Euroopan unionin kehityspolitiikat. Komissio laatii kertomuksen erityisesti 3 artiklan ensimmäisessä virkkeessä mainituista seikoista. Tiedot perustuvat erityisesti niihin säännöllisiin raportteihin, jotka Länsi-Afrikan valtioiden talousyhteisö toimittaa komission kanssa tekemänsä sopimuksen puitteissa.
   5 artikla
   Tämä päätös tulee voimaan päivänä, jona se tehdään. Sen voimassaolo päättyy 31 päivänä joulukuuta 2005.
   6 artikla
   Tätä päätöstä tarkistetaan kuuden kuukauden kuluttua päivästä, jona se on tehty.
   7 artikla
   Tämä päätös julkaistaan Euroopan unionin virallisessa lehdessä.
   
      Tehty Brysselissä 2 päivänä joulukuuta 2004.
      
         
            Neuvoston puolesta
         
         
            Puheenjohtaja
         
         J. P. H. DONNER
         
      
   
   
      (1)  EYVL L 191, 19.7.2002, s. 1.
   
      LIITE
      EU:N LÄNSI-AFRIKAN VALTIOIDEN TALOUSYHTEISÖLLE (ECOWAS) ANTAMAA APUA KOSKEVA HANKE
      Hankkeen tavoite: Muutetaan Länsi-Afrikan valtioiden talousyhteisön ECOWASin pienaseiden tuontia, vientiä ja valmistusta koskeva moratorio oikeudellisesti sitovaksi alueelliseksi yleissopimukseksi joulukuussa 2005, tavoitteena Länsi-Afrikan toiminnallinen panos Yhdistyneiden Kansakuntien toimintaohjelmaa koskevaa vuoden 2006 tarkistuskonferenssia varten.
      Hankkeen aikataulu ja toteuttaminen: ECOWASin valtioiden päämiehille esitetään joulukuussa 2005 luonnos pienaseita koskevaksi alueelliseksi yleissopimukseksi.
      
                  —
               
               
                  Tammi–kesäkuu 2005: Tehdään arviointi ECOWASin 15 maan lainsäädäntä- ja sääntelyjärjestelmästä pienaseiden alalla.
                  
                              —
                           
                           
                              Hyödynnetään turvallisuutta ja kehitystä koskevan koordinointi- ja avustusohjelman täytäntöönpanoa koskevan toimintasuunnitelman (PCASD) yhteydessä maaliskuusta 1999 marraskuuhun 2004 tällä alalla saatua asiantuntemusta perustettaessa kansalliset komiteat kansalaisyhteiskunnan avustuksella.
                           
                        
                              —
                           
                           
                              Nimetään ECOWASin toimeenpanevan sihteerin alaisuuteen arvioijaksi PCASD:n työntekijänä toiminut afrikkalainen asiantuntija, jolla on asiantuntemusta pienaseiden alalta ECOWASin alueelta. Toteutetaan viikon pituinen käynti kussakin ECOWASin maassa erityisten kansallisten lähestymistapojen määrittelemiseksi pienaseisiin liittyvien ongelmien käsittelemiseksi.
                           
                        
                              —
                           
                           
                              Otetaan huomioon muiden afrikkalaisten alueellisten organisaatioiden (Eteläisen Afrikan kehitysyhteisö SADC, Itä-Afrikka) tällä alalla saama kokemus:
                              
                                          —
                                       
                                       
                                          SADC:n pöytäkirja ampuma-aseista (2001)
                                       
                                    
                                          —
                                       
                                       
                                          Pienaseiden leviämisen ongelmaa koskeva Nairobin koordinoitu toimintaohjelma (2004).
                                       
                                    
                        
                              —
                           
                           
                              Järjestetään ECOWASin pienaseyksikön puitteissa valmistelukokous neuvotteluseminaarin tai -kokouksen organisoimiseksi (Abuja). ECOWASin asiantuntija esittelee alueellisen arvioinnin tulokset pienaseyksikölle.
                           
                        
            
                  —
               
               
                  Heinä–syyskuu 2005:
                  
                              —
                           
                           
                              Pienaseyksikkö laatii ehdotuksen alueelliseksi yleissopimukseksi.
                           
                        
                              —
                           
                           
                              ECOWASin toimeenpaneva sihteeri edistää yleissopimushanketta ECOWASin valtioiden parissa.
                           
                        
            
                  —
               
               
                  Loka–marraskuu 2005:
                  
                              —
                           
                           
                              Järjestetään Abujassa neuvotteluseminaari tai -kokous, johon osallistuvat ECOWASin 15 valtiosta valtioiden edustajat ja kansalliset asiantuntijat.
                           
                        
                              —
                           
                           
                              Pienaseyksikkö viimeistelee ehdotuksen alueelliseksi yleissopimukseksi.
                           
                        
            
                  —
               
               
                  Joulukuu 2005:
                  
                              —
                           
                           
                              ECOWASin huippukokouksessa ECOWASin valtioiden päämiehille esitetään lopullinen ehdotus yleissopimukseksi ja käynnistetään hyväksymistoimet.